Microsoft Surface

Microsoft Surface on tahvelarvutite seeria, mille väljatöötaja ja turustaja on Microsoft. Seda tutvustas 18. juunil 2012 avalikkusele Microsofti juht Steve Ballmer.
Surface tuleb müüki kahes versioonis: üks koos Windows RT-ga, teine Windows 8 Pro'ga. Windows RT mudelil on ARM arhitektuuriga protsessor, Windows 8 Pro'ga versioon aga Inteli I5 seeria protsessorit. Mõlemasse mudelisse saab lisada uusi rakendusi, hankides neid veebipoest Windows Store, kuid ainult Windows 8 Pro mudel lubab installida kolmanda osapoole programme, mida tavaliselt kasutatakse lauaarvutis.
Riistvara.
Microsoft Surface korpus on valatud magneesiumist ja see majutab Surface komponente. Mõlemal mudelil on üks USB-port, micro HDMI, magnetriba kuhu saab ühendada tarvikuid nagu puutetundlik kate ja tippimiskate ning microSDXC pesa, mis on ära peidetud „Jala“ alla. Mõlema Surface'il on ees kui ka taga HD-kaamera lahutusvõimega kuni 720p ja 0,77 millimeetrit paks „Jalg“, mis lubab seadmel seista kindla nurga all. Surface'i ekraani alumisest osast võib leida Windowsi avalehe nupu, mis viib tagasi avakuvale või viimasesse rakendusse, mis oli varem avatud, juhul kui ollakse juba avakuval. Windows RT-ga Surface hakkab kasutama ARM-arhitektuuril põhinevaid protsessoreid, samal ajal kui Windows Pro 8 mudel kasutab I5 seeria protsessorit.
Ekraan.
Surface'il ja Surface Prol on 10,6-tolline (27 cm) ekraan kuvasuhtega 16:9. Mõlemad tahvelarvutid kasutavad Microsofti ClearType HD ekraani tehnoloogiat, mis annab väga suure vaatenurga ja automaatselt suudab reguleerida ekraani intensiivsust. Michael Angiulo väitis Surface'i väljakuulutamiskõnes, et Pro mudel tuleb 17-tollise (43 cm) ekraaniga ja inimsilm ei suuda seal üksikuid piksleid eristada.
Puutetundlik kate ja tippimiskate.
Microsoft pakub Surface'ile kahte kaitsekatet – puutetundlik kate ja tippimiskate – mis kinnitatakse tahvelarvuti külge magnetriba abil. Mõlemad kaitsekatted töötavad avatuna nagu täisfunktsionaalsed klaviatuurid. Puutetundlik kate on 3,25 mm paksune ja sisaldab mahutundlikku klaviatuuri. Tippimiskate on 6 mm paksune ja sisaldab kompimistundlikku klaviatuuri koos füüsiliste nuppudega. Klaviatuuridel on güroskoobi ja kiirendusmõõturi andur, mis sõltuvalt positsioonist suudavad kindlaks teha, kas ühilduda või mitte. Mõlemad katted omavad puuteplaati.
Saadavus.
Suface RT tuli müüki Windows 8-ga samal päeval – 26. oktoobril 2012. Surface Pro mudel tehti kättesaadavaks kolm kuud hiljem. Surface alguses on võimalik soetada endale Microsofti poest või interneti kaudu.
Windowsi ja Windows Live'i osakonna juht Steven Sinofsky väitis juunis 2012, et Surface RT hind saab olema võrreldav teiste ARM-i seadmete hinnaga ja Surface Pro hind praeguste Ultrabooki hindadega. Microsofti juht Steve Ballmer ütles hiljutises intervjuus Seattle Timesile, et Surface-seeria tahvelarvutite hind jääb vahemikku 300–800 dollarit. Ometi ütles Detwiler Fenton Grupp, selleks et Microsoft suudaks jõuda enda piiratud turust kaugemale, peavad nad hinda langetama vähemalt kolmandiku võrra ja kasutama palju laiemat levivõrku.
16. oktoobril avalikustati Surface RT hinnad ja avati ettetellimine. Tellimise ajaks olid hinnad järgmised:
Microsoft lubas eeltellimusi vastu võtta mitmes tellimissüsteemis, põhjustades sellega klientide seas segaduse nende tellitud toote kättesaamise oleku kohta. Klientidele, kes said oma toote kätte viivitusega, jagas Microsoft kinkekaarte.
29. novembril avalikustati Surface Pro mudeli hinnad ja toode lubati turule tuua jaanuaris 2013. Avalikustatud hinnad olid järgmised:
Kriitikute vastuvõtt.
Kriitikute vastuvõtt Surface RT kohta on saanud erinevaid arvamusi. Riistvara sai üldjoones positiivse tagasiside, kuid tarkvara ja üldkogemus andis erinevaid arvamusi. Wired ajakirja ülevaataja Mathew Honan ütles: “See on üks põnevaim riistvara, mida ma olen kunagi kasutanud. See on eriti hästi disainitud.“ TechCrunch ja Gizmodo olid tahvelarvuti soetamise vastu. Gizmodo mainis selliseid probleeme nagu väga kõrge hind ja kirjeldas seda kui sarnaselt iPadi hinnaga, kuid sellest veelgi kõrgem, kuigi samal ajal kiitis riistvara öeldes, et selle kasutamine on lihtne ja rõõmsameelne kogemus. The New York Timesi reporter David Pogue kiitis riistvara, kuid kritiseeris tarkvara. The Verge kirjeldas seda tehnoloogiat nii, et see suudab olla nii sülearvuti kui ka tahvelarvuti samal ajal.
Tööstuse vastuvõtt.
Original Equipment Manufacturers (OEM), kelle tooted kasutavad traditsiooniliselt Microsofti operatsioonisüsteeme, on andnud Surface'i väljaandmisele ainult positiivset tagasisidet. HP, Lenovo, Samsung ja Dell aplodeerisid selle peale, kui Microsoft otsustas tuua turule tahvelarvuti ja nad ütlesid, et see ei mõjuta mingil juhul nende suhet. HP asepresident John Solomon ütles: "Microsoft tegi põhimõtteliselt juhtiva avalduse ja näidates, mis on veel võimalik tahvlite ruumis“. Steve Ballmer ütles, et Surface nagu ka Xbox on lihtsalt ühte tüüpi riistvara, mida Microsoft hakkab tulevikus turule tooma.
Teatatud probleemid.
Surface'i kasutajad on teatanud Microsofti foorumi kaudu, et puutetundlikud katted läksid lahti õmblusest, kohast, kus kate ühendatakse tahvelarvutiga. Selle tulemusel oli katte juhtmestik näha. Microsofti eestkostja ütles, et ettevõte teab probleemist ja nad pakuvad tasuta asendust neile, kellel on probleemid esinenud. Teised kasutajad on teatanud, et kuulates muusikat muutub heli juhuslikult katkendlikuks või üldse lülitub välja. 14. novembril 2012 kaebas Los Angelese advokaat Microsofti kohtusse, öeldes, et viimane kasutas reklaamimisel valeandmeid ja kõlvatuid ärivõtteid. Tema väitel Microsoft lubas oma seadmetel vähemalt 32 GB ruumi, kuid tegelikult kasutavad seda operatsioonisüsteem, rakendused ja andmetaaste. Microsoft ütles sellepeale, et kohtuprotsess on õigustühine, kuna reklaamimisel oli mahu erinevus ära märgitud kodulehel.